Begrafenis-en Crematievereniging Sloten

opgericht 25 juni 1929

[www.uitvaart-sloten.nl](http://www.uitvaart-sloten.nl)

mailadres: uitvaart.sloten@gmail.com

Notulen fan de jierlikse ledenjûn fan tiisdei 15 febrewaris 2022

by Sjoerd yn ’t Bolwerk.

Oanwêzich: 10 leden, 5 bestjoersleden, ús boade Cor Schotanus, reserve boade   
Baukje Stoeten fan De Lemmer en de sprekster Nicole ter Doest.  
Berjocht fan net-kommen fan: Jaap en Klaartje Lubach, Klaske Haga en Nel Schwagerman.

1.Iepening:

We beginne de jûn mei in bakje tee of kofje mei oranjekoeke.   
 Om 8 oere iepent ús foarsitter, Jannie Laanstra, dizze jûn. Hja hjit ús allegear

wolkom. In spesjaal wurd fan wolkom is der foar Baukje Stoeten en foar  
 Nicole ter Doest.   
 We steane even stil by de minsken dy ’t ferstoarn binne yn de ôfrûne 2 jier.

2. It fêsststellen fan de wurklist:

We nimme de list oan, sa as er der leit.

3. De Notulen fan de ledengearkomste fan tongersdei 13 febrewaris 2020:

Atsje lêst de notulen foar.   
 It ferslach wurdt neidat it foarlêzen is sûnder mear goedkard en oannommen.

4. Meidielings:

a. De Algemene Begraafplaats is fan de gemeente. Hja hawwe him opknapt en

ûnderhâlds freonliker makke. It sjocht der kreas út.

b. Digitalisering: We hiene al in website en in mailadres. Us ledenbestand stie al yn   
 Excel. Fan mear as 90 % fan ús leden ha we no it mailadres der by sette kind.

Sa kin de kommunikaasje en sa kinne de útnûgings oer de mail.

Dit skeelt ús in soad wurk en it is goedkeaper. Dat is mar goed ek want de

kontribúzje is noch altyd mar € 10,- it jier.  
 c. Pedro hâldt in “kindlijst “ by. De bern dy ’t berne wurde komme op dy list.

As se 18 wurde giet Pedro nei harren ta en freget oft se lid wurde wolle.

5. It jieroersicht fan 2020 en 2021:

Atsje lêst 2 jieroersichten foar: 2020 en 2021

6. It jierferslach fan Auke, ús ponghâlder.  
 a. Auke hat foar elk in oersicht makke fan de ynkomsten en de útjeften.

Hy jout ús in útlis. Hy fertelt û.o.: by de kontribúzje stiet wat efter de komma.

Dat klopt. Guon minsken betelje te let. En ja… in oanmaning kostet € 2,50.

b. Ferslach fan de kaskommisje.

Hartman Feenstra en Sjoerd Seffinga ha by Auke west om de boeken

te ynspektearen.

1. Hartman Feenstra fertelt dat alles pico-bello is. De betellingen geane allegear mei telebankieren. Auke hat alle handelingen nûmere. Sa koene Hartman en Sjoerd alle transacties troch rinne. Harren konklúzje is dan ek: in perfekte boekhâlding.
2. De foarsitter betanket de hearen foar harren wurk.
3. c. It beneamen fan in nij kaskommisjelid:
4. Hartman Feenstra is ôftredend. Hielke Schotanus is ree om in sit yn de kaskommisje te nimmen. Der is applaus foar penningmeester Auke Bergsma.
5. De kaskommisje wurdt betanke en oan it bestjoer wurdt dezjarge ferliend.
6. SKOFT: we krije in slokje en ha in pypfol praat.  
     
   7. Bestjoersferkiezing:  
   Auke wie yn 2021 ôftredend. Hy is moai sitten bleaun en wurdt no wer keazen.  
   Pedro en Atsje binne oan bar om ôf te treden. Se binne net werkiesber.  
   Jannie hat foar elk in prachtige betank-praatsje makke. Moai!  
   Pedro krijt op eigen fersyk gjin kadootsje, mar “blommen foar Sjoerdtsje”.  
   Atsje krijt krekt sa ’n moai boskje en in koer fol mei hearlikheden.  
   Twa nije bestjoersleden:  
   David Leffertstra en Anita van der Goot binne ree om harren plak yn it bestjoer oer te nimmen. Hja wurde mei algemiene stemmen keazen.   
   Sa stadichoan ha we in jong bestjoer. Hoe unyk kin it wêze.  
     
   8. It Omfreegjen:  
   Baukje Stoeten betanket foar de útnûging en de plesierige gearwurking.  
   Hielke Schotanus hat heard dat der jûn sein is fan 3 doarpen. Dat moat fansels wêze: 2 doarpen en 1 stêd. Hulde Hielke!
7. 9. Nicole ter Doest:  
   Yn Fryslân binne 2 natuerbegraafplakken: Yn de omkriten fan Nijehoarne en yn de Bremer Wyldernis. Nicole fertelt op in hiele beskieden wize oer hoe ’t men sa sirkulêr mooglik begrave kin. Hja lit ús foarbylden sjen fan materiaal dat gjin skea oanrjochtet oan de natuer: û. o. fan in urn, spesjale matery om in kiste fan te meitsjen. Der komme wat fragen, dêr ’t hja wiis mei is en dy ’t hja beantwurdet.  
   Jannie betanket har en jout har in natuer bosk blommen mei nei hûs ta.
8. 10. It Sluten:  
   Om in oere as 10 slút Jannie dizze moaie jûn. Se betanket in elk foar syn kommen en winsket ús foar aansen wol thús.  
   We nimme noch in slokje en dan sette we op hûs oan.

Wikel, 16 febrewaris 2022.

1. Atsje Boersma, skriuwer Jannie Laanstra, foarsitter